Os templos d'a Ilesia de Chesucristo d'os Santos d'os Zaguers Días son construitos con a fin de proveyer ordenanzas y cerimonias consideratas sagratas ta os suyos miembros y necesarias ta la salvación individual y a ponderación familiar. A doctrina mormona d'os templos tien o suyo orichen en 1832, dos anyos dimpués d'a organización d'a Ilesia, quán o suyo fundador y primer profeta Joseph Smith, Jr. recibise una revelación divina en a que o Sinyor Chesucristo li manifestase o suyo deseyo d'a construcción de templos. En 1836, Smith y a Ilesia rematoron o templo de Kirtland, o primer templo mormón, en a ciudat de Kirtland (Ohio).